Baloncesto Fuenlabrada

O **Baloncesto Fuenlabrada S.A.D.** é un equipo profesional de baloncesto con sede na cidade de Fuenlabrada (Comunidade de Madrid), que xoga actualmente na Primeira FEB. O club foi fundado en 1983, chegando á máxima categoría do baloncesto español por primeira vez en 1996. Xoga os seus encontros como local no Polideportivo Fernando Martín, un pavillón con capacidade para 5&nbsp;700 espectadores.

## Historia 
### Comezos 
O club foi fundado en 1983 por Miguel Angel Hernández, Julián Aranda e Manuel Antolínez, simultaneamente co Patronato Municipal de Deportes de Fuenlabrada. Tras dous anos na liga local, no ano 1985, logra o ascenso á competición federada. Na temporada 1986 conséguese o patrocinio da Cafetaría Maná, a cal supón unha inxección económica moi importante para o club. Aínda que a cafetaría desapareceu séguese usando o nome nos equipos da canteira como homenaxe a este patrocinador. Naqueles anos xogábase nas pistas do colexio público San Esteban.

Na temporada 1986−1987, o club inscríbese na Segunda División Autonómica, e está a piques de conseguir o ascenso, mais nos playoffs pásalle factura a súa inexperiencia e acaban fracasando no seu primeiro intento. Con todo, na seguinte temporada conseguirían ascender á Primeira División Autonómica. Nesta categoría permanecerá dúas temporadas, de 1988 a 1990, sen conseguir o ascenso á Segunda División Nacional. No ano 1989 o club cambia o seu nome por "A.D. Fuenlabrada". Ademais o equipo trasládase ao ximnasio do Colexio Público Miguel Hernández.

Durante os anos 90 prodúcense dous grandes acontecementos, na temporada 1991−1992 fusiónase co "Club Baloncesto Fuenlabrada Femenino", equipo de baloncesto feminino, pasándose a chamar "Club Baloncesto Fuenlabrada". Baixo a dirección técnica de Armando Polo, Juan Antonio Jiménez Jiménez como presidente e Ricardo Luís Izquierdo como xerente, dáse un salto máis adiante e xógase en Segunda División Nacional, conseguindo ademais que o club teña equipos de formación, e ao termo desta temporada era dun número de catro. O segundo acontecemento foi durante a temporada 1992−1993, co mandato do presidente Juan Antonio Jiménez Jiménez, e coa incorporación como vicepresidente de Fernando Polaina, profesionalízase o club ao mesmo tempo que se fusiona co "Club Baloncesto Torrejon de Ardoz".

### Paso fugaz pola ACB 
Na temporada 1993−1994 o club fíxase o obxectivo de ascender a liga ACB, sen conseguilo nesa temporada. Pola reestruturación que sofre a FEB, o equipo xoga na Liga EBA. Dous ilustres xogadores formaban parte do elenco de xogadores: Roberto Dueñas e Óscar Quintana. Ese mesmo ano o Maná-Fuenlabrada ascende a Segunda División Nacional, con Óscar Quintana no banco. Na temporada 1995−1996, Martín Fariñas ocúpase do banco, e realiza unha excelente fase regular de liga, acabando esta fase en primeira posición. Pero na fase final, as lesións e a inexperiencia acaban por frustrar o obxectivo do ascenso. Aínda así, e debido á mala situación económica do Club Peñas Recreativas de Huesca decide dispor a venda da súa praza na ACB, e coa mediación da liga ACB, véndese ao concello de Fuenlabrada a franquía e a súa praza na Liga ACB. Por estes dereitos e a franquía o Concello abona unha cifra próxima aos 400 millóns de pesetas. O Fuenlabrada é equipo ACB na temporada 1996−1997 por primeira vez.

O equipo fai un grande investimento en xogadores, tanto nacionais como Joe Alonso ou o mozo Salva Guardia, como estranxeiros como Ken Bannister. Aínda así, o equipo cesa a Martín Fariñas polos malos resultados e toma o seu lugar no banco o descoñecido até entón Óscar Quintana, que só quedará no banco temporalmente até que Andreu Casadevall trata de sacar ao equipo dos postos de descenso á LEB. Durante a temporada 1997−1998 o Fuenlabrada descende.

### Volta á ACB 
É na temporada 1997−1998, xogando no LEB onde o Fuenlabrada, onde se constrúe un tamdem que durará case seis anos e que formará a espiña dorsal do persoal do Fuenlabrada. No banco sentará ese ano Óscar Quintana que viña de adestrar ás categorías inferiores do club, e tomando a substitución de Andreu Casadevall. Á vez incorporarase o ala, ex xogador do Breogán e do Tau Cerámica, Velimir Perasović. Outros xogadores o acompañan, como por exemplo Ferrán López e de novo Salva Guardía. Nos playoffs de ascenso, gana primeiro ao Lucentum Alicante e logo na final ao Breogán de Lugo. Ambos os partidos a gana por senllos 3-1 a favor dos madrileños. O Fuenlabrada ascende a liga ACB esta vez por méritos propios.

No seu primeiro ano na ACB, o equipo clasifícase para os playoffs grazas á achega de xogadores como Nate Huffman, Carlos Cazorla, Ferrán López, Salva Guardía e sobre todo Velimir Perasović, que é o máximo anotador da ACB nesa temporada. Nas tres temporadas seguintes, Perasović proclámase de novo máximo anotador da liga e o Jabones Pardo Fuenlabrada clasifícase de novo para os playoffs nas temporadas 2000−2001 e 2001−2002. Nesas tres temporadas destacan David Wood, Chuck Kornegay, Fran Murcia, Pablo Prigioni e José Calderón.

Na temporada 2002−2003 prodúcese a de Velimir Perasović e de José Calderón, mais prodúcese a chegada de ilustres da ACB como Francesc Solana e Richard Scott. Mais a fichaxe que cambiará a temporada é o dun xogador arxentino, descoñecido entón, chamado Walter Herrmann. Pronto se converte na revelación da temporada sendo o MVP, o MVP do All Star e o Máximo Anotador da ACB, sendo traspasado ao final da temporada ao Unicaja de Málaga.

Tras a marcha de Walter Herrmann e Calderón, o equipo vese obrigado a unha gran renovación. O equipo ficha a Javi Rodríguez procedente do Breogán de Lugo, Hurl Beechum aleiro do desaparecido Cáceres C.B. e contrata de novo a Salva Guardia, procedente do Baloncesto Granada. Francesc Solana segue como capitán e no banco mantense Óscar Quintana. Tras unha das temporadas máis axustadas que se lembran, o equipo descende tras unha gran remontada do Etosa Alacant nas últimas xornadas de liga regular. Tres xornadas antes, Óscar Quintana abandona o banco, deixando tras de se unha gran polémica sobre a súa marcha.

### Un ano na LEB e volta á ACB 
Na temporada 2004−2005, o Fuenlabrada atópase na tesitura de volver montar un bloque. Durante este ano, o Fuenlabrada acaba líder da liga regular. Meses despois, tras asegúrase o ascenso nunha agónica eliminatoria contra o Huelva. Na temporada 2005−2006 a directiva do club aposta por un bloque xa consolidado na liga LEB, con algunha cara nova, finalizando a temporada en décimo lugar. A nova temporada 07 empeza cunha renovación bastante importante do persoal, aínda que mantén os alicerces básicos da anterior. A directiva do club madrileño fixo catro incorporacións de cara a esta campaña, foron Gerald Brown base procedente do Breogán ao que chegara en metade de temporada procedente do Partizan de Belgrado, a Andrés Miso, ao veterano José Antonio Paraíso e o ala-pivote lituano Virginijus Praskevicius. O equipo terminou a temporada na décimo segunda con 14 vitorias e 20 derrotas. 

A temporada 2007−2008 iniciouse con cambios no cadro de xogadores, logrando por pouco a permanencia na ACB. A temporada 2008−2009 supuxo unha gran renovación, presentándose presentaron moitas novidades, conseguindo outro ano máis a permanencia. Desde a temporada 2011−2012, o club sofre por salvar a categoría, case sempre con éxito. As excepecións son a temporada 2014−15, onde o Fuenlabrada, após ficar no último lugar da liga, acada a salvación nos despachos, e a temporada 2019−20, onde tras ocupar o posto 17, decídese que non habería descensos debido á pandemia de COVID-19.

## Xogadores 
### Cadro actual 
### Destacados 
*  José Ángel Antelo
*  José Miguel Antúnez
*  David Brabender
*  Antonio Bueno
*  Carlos Cabezas
*  José Manuel Calderón
*  Quino Colom
*  Roberto Dueñas
*  Pedro Fernández
*  Rodrigo de la Fuente
*  Salva Guardia
*  Oriol Junyent
*  José Luis Llorente
*  Ferrán López
*  Andres Miso
*  Román Montañez
*  Fran Murcia
*  José Antonio Paraíso
*  Xavi Rabaseda
*  Javi Rodríguez
*  Sergio Sánchez
*  Francesc Solana
*  Sergi Vidal
*  Walter Herrmann
*  Pablo Prigioni
*  Nicolás Richotti
*  Lucas Nogueira
*  Marko Popović
*  Velimir Perasović
*  Marko Tomas
*  Tim Burroughs
*  Devin Davis
*  Jackie Espinosa
*  Chuck Kornegay
*  Brad Oleson
*  Andy Panko
*  Richard Scott
*  Gustavo Ayón
*  Luboš Bartoň
*  Bismack Biyombo
*  Christian Eyenga
*  James Feldeine

### Dorsais retirados 
### Galardóns individuais 
**Mellor xogador da ACB**
* Wálter Herrmann – 2003

**Xogador revelación da ACB**
* Brad Oleson – 2009
* Gustavo Ayón – 2011

**Segundo mellor quinteto da ACB**
* Marko Popović – 2016

**Campión do Concurso de Triplas da ACB**
* Sergiy Gladyr – 2012

## Adestradores 
A seguinte é unha lista dos adestradores do Fuenlabrada desde 1993.

*  Óscar Quintana (1993–1995)
*  Martín Fariñas (1995–1996)
*  Óscar Quintana (1996–1997)
*  Andreu Casadevall (1997)
*  Óscar Quintana (1997–2004)
*  Luis Casimiro (2004–2008)
*  Luis Guil (2008–2009)
*  Chus Mateo (2009)
*  Salva Maldonado (2009–2011)
*  Porfirio Fisac (2011–2012)
*  Trifón Poch (2012–2013)
*  Chus Mateo (2013−2014)
*  Luis Casimiro (2014–2015)
*  Hugo López (2015)
*  Jesús Sala (2015)
*  Žan Tabak (2015)
*  Jota Cuspinera (2015–2017)
*  Néstor García (2017–2018)
*  Agustí Julbe (2018)
*  Che García (2018–2019)
*  Jota Cuspinera (2019–2020)
*  Paco García (2020)
*  Javier Juárez (2020–2021)
*  Josep Maria Raventós (2021–presente)

## Palmarés 
**LEB Ouro**
* **Campións (1)**: 2004–05
* *Subcampións (1)*: 1997–98
**Copa Príncipe**
* **Campións (2)**: 1998, 2005
**Torneo Comunidad de Madrid**
* **Campións (1)**: 1998
* *Subcampións (7)*: 2000, 2002, 2005, 2006, 2007, 2009, 2010

## Historial 
## Notas 
## Véxase tamén 
### Ligazóns externas 
* Páxina web oficial do Fuenlabrada
* Perfil do Fuenlabrada en acb.com